หลังคลอดได้มีเพศสัมพันธ์กับแฟนตอน 3เดือนก็ปกติค่ะแต่พอเอาเดือนที่4 มีเพศสัมพันธ์แล้วจะมีเลือดออกมาด้วยค่ะ (ไม่เจ็บไม่มีกลิ่นเลือดสีแดงสด) อยากทราบว่าจะเป็นอันตรายไหมค่ะ (ผ่าคลอด ฉีดยาคุม หลังคลอดไม่เคยมีประจำเดือนมาเลยค่ะ)
สวัสดีค่ะ หากหลังคลอด ได้ให้นมลูกอย่างสม่ำเสมอ และฉีดยาคุมกำเนิดต่อ ย่อมทำให้ประจำเดือนขาดหายไปได้ส่วนการมีเลือดออกหลังจากมีเพศสัมพันธ์ อาจเกิดจาก1.มีติ่งเนื้อที่ปากมดลูก2. มีการติดเชื้อที่ปากมดลูก หรือช่องคลอด มักมีตกขาวที่ผิดปกติร่วมด้วย3. มีการอักเสบติดเชื้อในโพรงมดลูก แต่จะมีอาการปวดท้องน้อยและตกขาวที่ผิดปกติร่วมด้วย4.มะเร็งปากมดลูกนอกจากอาการเลือดออกหลังจากมีเพศสัมพันธ์ จะมีอาการเลือดกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยนอกจากนี้ อาจเกิดจากผลข้างเคียงของยาฉีดคุมกำเนิด ที่อาจทำให้มีเลือดออกกะปริดกะปรอยได้ แต่ในช่วงที่ไม่มีเพศสัมพันธ์ ก็จะมีเลือดไหลด้วยแนะนำว่าหากยังคงมีเลือดออกทุกครั้งหลังมีเพศสัมพันธ์ ควรไปพบสูติ-นรีแพทย์เพื่อตรวจหาสาเหตุค่ะ